मख'जाथावदि भारतारि फाइखि हान्जानि गुवाहाटीनि सुबुं फोनांजाब मावख'गोरा (PRO) आ फोसावनाय खौरांनि बादिब्ला आसाम राइफलखौ गुवाहाटी, मरिगाव,सुनितपुर आरो डिब्रुगर जिलानि दुंहाव थासारि सोमजिनाय जायगाफोराव थिसननाय जादोंमोन। दासिम हालागै मोन दाइन रैखाथि हान्जाखौ थिसन्दों, बेफोरनि गेजेराव बङाइगाव आरो मरिगाव जिलायाव हानजासेयै, सुनितपुराव हान्जा से, गुवाहाटी नोगोरमायाव हान्जा ब्रै। मख'जाथावदि हादोरसानि न'खर बिफाना (State Home Department) राज्योआव नोगोरारि सोदांनाय आइन (Citizenship Amendment Act) खौ असिला लानानै माखासे दुथां आखल आखुनि सुबुंआ दुंहाव थासारि, दांङाबाजि सोरजिनायखौ मिजिंथिनानै उफ्रा रैखाथि हान्जा दैथाय हरनाय जादों होन्ना सुलुंआव फोरमाय जादों।